Riikka Timonen on hankkinut kannuksensa Värttinän ja Adiemus Singersin laulajana. Hänen ensimmäinen sooloalbuminsa “Käenkukuntayöt” (Aito Records 2008) esitteli uusia, kiehtovia elektro-akustisia sointeja. Riikka julkaisi toisen soololevynsä Susien Taajuuksilla (Rockadillo Records) syksyllä 2014. Levyn musiikki herätti heti laajaa ihastusta mm. Saksassa, missä Westpark Music julkaisi sen lisenssillä. Riikan mystisen äänen kuvailtiin olevan kirkas kuin Lapin vuoripuro ja sisältävän samaan aikaan brutaalia arktista voimaa. Riikan ainutlaatuista, veret seisauttavaa ääntänsä on kuultu kaksi kertaa Euroviisukarsinnoissa (Toarie 2004 ja Meren 2009). Senni Eskelinen on Suomen eturivin kanteletaiteilija. Hänen musiikissaan risteilevät palaset eri musiikkityyleistä, progressiivisesta rock-musiikista karjalaiseen kanteleimprovisaatioon. Kahdeksan vuotta sitten Riikka Timonen näki Senni Eskelisen soittamassa kanteleella progressiivista rockia ja tiesi heti löytäneensä etsimänsä. Siitä lähtien yhteistyö heidän välillään on ollut yhtä luonnollista kuin hengittäminen. Heidän duolevynsä ” Perillä” julkaistiin keväällä 2018 (Rockadillo Records & Westpark Music). Melodiat Riikan teksteihin sävelsi Milla Viljamaa. Levy sai loistavan vastaanoton. Duo Riikka Timonen ja Senni Eskelinen valittiin Kanteleliiton vuoden yhtyeeksi 2018. Riikka Timonen: laulu Senni Eskelinen: sähkökantele Duosta sanottua: ”No nyt, kerrankin kansanmusiikkigenrestä levy, jolla on paneuduttu sanoihin yhtä täyspainoisesti kuin musiikkiin!— Jos Paula Vesala tekisi uuskansanmusiikkilevyn, se voisi kuulostaa tältä.” Suonna Kononen, Karjalainen Liput ovelta 10/7 €. Konsertti on osa Suomen Kansanmusiikkiliiton kiertuetta ja se järjestää Taideyliopiston Sibelius-Akatemian Seinäjoen yksikkö.
Taideyliopiston Sibelius-Akatemian Seinäjoen yksikkö
Laulaja Riikka Timonen ja sähkökantelisti Senni Eskelinen konsertoivat
Peruslippu: 25 € Lapsi / opiskelija: 15 € Perhe (sis. 4 lippua, max. 2 aikuista): 70 € S-Etu: 21 € (ke 6.3., to 21.3., ke 10.4. klo 18)
Aladdin on hyväntahtoinen hunsvotti, joka aiheuttaa vanhemmilleen huolta ja harmaita hiuksia. Kuin sattuman oikusta askareita pakoileva poika törmää setäänsä, lähtee tämän matkaan, kohtaa ihmeitä ja ajautuu huimaan seikkailuun. Värikkään näyttävä Aladdin ja taikalamppu tarjoaa hullunhauskoja hahmoja, vauhdikasta velmuilua ja ruusuista rakkautta. Idän mystiikalla katsojat lumoihinsa imevä veijaritarina saa ensi-iltansa ystävänpäivänä. Esitykset Vanhalla teatterilla (Nuorisokeskus, Puskantie 3) jatkuvat koko kevään 2019. Vanhan katsomossa on 191 paikkaa. Suosittelemme näytelmää 6 vuotta täyttäneille. Kesto 2 h 15 min
Vanha teatteri (Nuorisokeskus) Puskantie 3, 60100 Seinäjoki
Jännittävä mielikuvitusmatka Tuhannen ja yhden yön tarinoiden maailmaan!
Perus: 20 € Zombit: 15 € Zombit Zombimaskilla 5 € alennus. Nyt kannattaa maskeerata!
K ja R ovat elossa. Mutta kannattaako se? Elävien kuolleiden lisäksi heidän on nyt selvittävä toisistaan — ja itsestään. Kun pimeys, yksinäisyys ja oman persoonallisuuden kipupisteet käyvät päälle, on kauheampiakin kohtaloita kuin tulla vainajien syömäksi. Epäkuolleet on Ville Koskivaaran postapokalyptisiä teemoja syväluotaava uusi zombinäytelmä, joka saa kantaesityksensä Seinäjoen ja Kokkolan kaupunginteatterien yhteistyönä. Nuoren polven ohjaaja Ossi Koskelainen yhdistää ohjauksessaan b-elokuvien kielioppia ja nyrjähtänyttä sarjakuvamaisuutta viiltävään draamaan. Kesto 1 h 40 min
Verstas näyttämö, Alvar Aallon katu 12, 60100 Seinäjoki
Kaikki entinen on romahtanut. Ja aivan kuin se ei riittäisi, vaeltaa ympärillä kaiken kukkuraksi laumoittain verenhimoisia ruumiita.
Tilaisuuteen ilmoittaudutaan viim. 1.4.2019 osoitteessa: https://www.thermopolis.fi/energiapaiva/ tai https://goo.gl/forms/NrS4CDewaZjVLjM02
Meillä on ilo kutsua sinut perinteiseen Etelä-Pohjanmaan energiapäivään. Toivomme, että olemme onnistuneet ja saaneet tilaisuuteen tiivistetyn sekä mielenkiintoisen poiminnan energia-asioista ja energia-alan nykytilasta. Tulevaisuudessa muutokset energia- ja ilmastotyössä vaativat paljon toimenpiteitä monella eri yhteiskunnan osa-alueella ja tähän työhön meidän kaikkien pitäisi osaltaan sitoutua. Muutokset eivät ole kaikilta osin yksinkertaisia, eivätkä ne tapahdu hetkessä. Haluamme energiapäivän kautta jakaa Etelä-Pohjanmaan alueella energia- ja ilmastoasioihin liittyvää tietoa, tarjota mahdollisia toimintamalleja sekä edesauttaa päätöksien tekemistä. Kutsu: Etelä-Pohjanmaan VI energiapäivä 3.4.2019 Etelä-Pohjanmaan VI energiapäivä järjestetään keskiviikkona 3.4.2019 klo 12:00–16:00 Seinäjoella Framin 1. auditoriossa (Frami B, Kampusranta 9, 60320 Seinäjoki). Tilaisuuteen ilmoittaudutaan viim. 1.4.2019 osoitteessa: https://goo.gl/forms/NrS4CDewaZjVLjM02 Tilaisuus on maksuton. Tilaisuuden järjestävät Etelä-Pohjanmaan liitto ja Thermopolis Oy (Innovatiivinen ja resurssitehokas Etelä-Pohjanmaa –hanke) Tervetuloa!
Framin 1. auditoriossa (Frami B, Kampusranta 9, 60320 Seinäjoki).
Etelä-Pohjanmaan liitto ja Thermopolis Oy (Innovatiivinen ja resurssitehokas Etelä-Pohjanmaa –hanke)
Etelä-Pohjanmaan VI energiapäivä, käsitellään ajankohtaisia energia-asioita (kaikille avoin ja maksuton tilaisuus)
Yhteiskonsertissa kitaran, harmonikan, kantelen ja lyömäsoittimien soittajia.
Etelä-Pohjanmaan musiikkiopisto / oppilaskonsertti / Seinäjoki
Yhteiskonsertti; kitara, harmonikka, kantele, lyömäsoittimet
ti 2.4. klo 18.45 Viuluoppilaiden kevätkonsertti (opettaja Ilkka Vainion oppilaita) ke 3.4. klo 18.00 Viuluoppilaiden matinea (opettaja Anne Orpanan oppilaita) ke 10.4. klo 18.30 Oppilaskonsertti , useampia instrumentteja to 11.4. klo 18.30 Oppilaskonsertti, useampia instrumentteja ti 16.4. klo 19.00 Oboe- ja klarinettimusiikkia (mm. opettaja Johanna Stürzenbergerin oppilaita) ke 17.4. klo 18.30 Huilistien iltasoitto (mm. opettaja Marja-Leena Tuomolan oppilaita) ke 24.4. klo 18.30 Oppilaskonsertti, useampia instrumentteja ke 24.4. klo 18.30 Huilistien näytekonsertti (opettaja Marja-Leena Tuomolan oppilaita)
Musiikkiopiston oppilaat esiintyvät -huhtikuun konsertteja
SKOR-klubi: Pariisista Pohjanmaalle 02.04.2019 18:00 | Jaaksi-sali, Seinäjoen kaupunginkirjasto Muusikot: Jonna Pirttijoki-Helanen, haitari | Tiina Karhu-Ahtonen, piano Teokset: Claude Debussy: Petite suite L. 65 | Claude Debussy: Lindaraja L. 97 | Toivo Kuula: Eteläpohjalainen sarja op. 9 Pariisista Pohjanmaalle -klubilla keskiössä on Toivo Kuulan ensimmäinen eteläpohjalainen sarja. Teos pohjautuu juureviin eteläpohjalaisiin kansantansseihin ja -lauluihin, mutta siinä on myös vaikutteita Claude Debussyn aistikkaasta musiikista, jota Kuula kuuli opiskellessaan Pariisissa. Debussyn tuotannosta klubilla kuullaan Pieni sarja sekä espanjalaissävyinen Lindaraja. Tule kokemaan, kuinka herkullisesti ja rikkain sointivärein harmonikka-pianoduo soikaan! Klubille on vapaa pääsy. Tervetuloa! Yhteistyössä Seinäjoen kaupunginkirjasto
Jaaksi-sali, Alvar Aallon katu 14, 60100 Seinäjoki
Seinäjoen kaupunginorkesterin klubi-ilta
Peruslippu 42 € Eläkeläislippu : 39 € Lapsi / opiskelija: 21 € Ryhmälippu: 39 € (min. 10 lippua) Backstage VIP: 68 € (26.1., 9.2., 2.3., 30.3.) Backstage VIP + keikka: 88 € (13.4.)
Tästä asti aikaa -musikaali kertoo kahden unelmiaan tavoittelevan, liki kolmekymppisten Turon ja Emman, ja näiden lähipiirin tarinan. Se on realistinen kuvaus ihmisen tempoilusta yhteiskunnan asettamissa rappusissa ja ansoissa – mutta se on myös rakkaustarina. Rakastavaisina laulavat Olli Rahkonen ja Reeta Vestman. Jutun juoni on Kolmas nainen -yhtyeen sekä muusikko ja lauluntekijä Pauli Hanhiniemen muiden kokoonpanojen musiikissa. Myös tarinan hahmot nousevat näiden laulujen maailmasta. Musikaalissa on mukana tuttuja hittejä, mutta myös harvinaisempia helmiä Hanhiniemen pitkän uran ajalta. Kolmas nainen -soundi soi musikaalissa juuri niin kuin sen pitääkin. Biisejä näyttämöllä tulkitsevat laulavat näyttelijät sekä 5-henkinen Ristilän Ruutupaitaorkesteri.
Kolmas nainen -bändin klassikkobiisien henkilöt heräävät henkiin!
Kiinnostaako sinua tutustua videokuvaukseen tai tietää hieman lisää valokuvauksesta? Olisiko sinusta toteuttamaan somesisältöä JOJOn sosiaalisen median kanaviin? Aikaisempaa kokemusta video- tai valokuvauksesta ei tarvita, kiinnostus aiheeseen riittää. Illan aikana rentoa jutustelua ja kahvittelua. Ei ennakkoilmoittautumista, vapaa pääsy. Jokaiseen kertaan ei ole välttämätöntä osallistua, mukaan voi tulla vaikka vain yhdelle kerralle. Aiheena videot: 27.2. klo 16–18 6.3. klo 16–18 13.3. klo 16–18 Videoteemaisissa illoissa tutustutaan videokuvauksen vinkkeihin ja toteutetaan lyhyt ja yksinkertainen video. Aiheena valokuvat: 20.3. klo 16–18 27.3. klo 16–18 Valokuvateemaisissa illoissa tutustutaan valokuvauksen perusteisiin, kuvataan ja muokataan kuvamateriaalia. (Oma kamera mukaan mikäli sellainen löytyy) Tule paikan päälle oppimaan videokuvauksesta ja kuvista!
JOJO - kohtaamispaikka nuorille ja nuorille aikuisille / Seinäjoen kaupungin kulttuuripalvelut
Video ja kuvateemaisia iltoja nuorten ja nuorten aikuisten kohtaamispaikka JOJOssa
Myyjien paikkavaraukset: kultainen.kiulukka@gmail.com tai puh. 040 822 3922 Markkinapaikkakartta ja -hinnat: Facebook @Lappajärven Markkinat
Tervetuloa Kraatterijärven rannalle! Lappajärven kesämarkkinat ovat Pohjanmaan Järviseudun suurin kesämarkkinatapahtuma. Tänä vuonna vietettävä 50-vuotisjuhla tuo mukanaan joukon uudistuksia markkina-alueelle. Yleisön toiveesta kutsumme paikalle erityisesti suomalaisia kädentaitajia ja alkutuottajia: heille on varattu oma myyntialue edullisilla paikkahinnoilla! Ohjelman kohokohtia on varmasti Suomen kaikkien aikojen ensimmäiset Köydenvedon SM-kisat, jotka kisataan markkina-alueen läheisyydessä perjantaina 19.7. Köydenvetofinaalia juhlistetaan markkina-alueen pääsymaksuttomissa katutansseissa, joita tahdittaa Antti Ahopelto. Ja vuorokausi vaihtuu lauantain puolelle tietysti perinteisessä Koskirockissa! Lauantaina on vuorossa odotettu Lappajärven Vetävin Kylä -köydenvetokisa. Ohjelmalavalla tapahtuu koko markkinoiden ajan: luvassa on musiikkia, puheita ja varmasti yllätysohjelmaakin! Markkina-aika: pe 19.7. klo 10-18 ja la 20.7. klo 9-15. Lappajärven Yrittäjät ry toivottaa markkinakansan lämpimästi tervetulleeksi juhlatunnelmaan!
Lappajärven Yrittäjät ry. / Kaisu Huhtala
Lappajärven perinteiset kesämarkkinat tarjoavat iloista markkinameininkiä, tänä vuonna erityisellä juhlavuositwistillä!